- 100 - 



5° La chevalerie de Saint-Georges en Franche-Comté, par Ch. 

 Thuriet, suivie du Rôle politique et militaire de la chevalerie de 

 Saint-Georges, par Charles Baille. Poligny, G. Mareschal, 4878. 

 In-8°, 416 pages. 



II 



CODICILLE DE JEAN DE MOLANS, FILS DU FONDATEUR DE LA CON- 

 FRÉRIE DE SAINT-GEORGES EN FRANCHE-COMTÉ, DICTÉ LE 8 FÉ- 

 VRIER 1434 (N.-S.) ET PUBLIÉ LE 12 SEPTEMBRE 1437. 



(Bibliothèque de la ville de Besançon.) 



En nom de la saincte et indivise Trinité, du Père et du Filz 

 et du saint Esperit. Amen. Je Jehan de Moulans, escuier, filz de 

 noble Phelebert de Molans, sains de sens et de pensée combien 

 que je soye enfers de mon corps , la mercy Nostre Seigneur, 

 non départant ne vuillant départir en aucune manière de mon 

 testament, ordonnance et derrière voulonté autresfois par moy 

 fait, condit et ordonné, auquel testament, ordonnance et der- 

 rière voulonté cest mien présent codicille est annexé, mais 

 vuillant à icellui testament adhérer et aucune chose à icellui 

 adjouster, faiz mon codicille en la manière que s'ensuit : 



Premièrement je vuilz et ordonne, oultre et pardessus les 

 choses ordonnées par moy en mondit testament que, de et sur 

 les biens que de moy demourront, soyent bailliée et délivrée la 

 somme de vint frans de monnoie courant ou Conté de Bour- 

 goingne, pour une fois, à deux poures pucelles, pour les aidier 

 marier, affin qu'elles soyent tenuez de prier Dieu pour le re- 

 meide de mon âme et de mes prédécesseurs et successeurs. 



Item aussi je vuilz et ordonne que les cinq livres estevenantes 

 de rente annuelle et perpétuelle, par moy données et léguées 

 en mondit testament à la chappelle Saint- George , fondée en 

 l'église du Crétot de Rougemont , en augmentacion du dot 

 d'icelle chappelle, pour dire et célébrer une messe chescune 

 sepmaine, au jour et en la manière par moy ordonnés, soient 

 assises et assignées, et par ces présentes les assis et assigne, 

 en et sur tous les biens et héiïtaiges que me compétent et ap- 

 partiennent, puent et doyvent compéter et appartenir à cause 



